**45/2023. (XI.29.) ESzB. sz. határozat**

1. Az Egészségügyi Szakmai Bizottság a „Javaslat a házi gyermekorvosi praxissal kapcsolatos döntés meghozatalára” című előterjesztést megtárgyalta, és javasolja a Közgyűlésnek, vegye tudomásul a Dr. Palatka János házi gyermekorvossal a háziorvosi feladatok ellátása tárgyában kötött három oldalú megállapodás megszűnését **2024. április 30.** napjával azzal, hogy a Háziorvosi Életpálya Modell keretében kiutalt támogatási összeg Ptk. szerinti kamattal növelt, időarányos visszafizetésére köteles, a feladat-ellátási szerződés megszűnését követő 30 napon belül.
2. A Bizottság javasolja a Közgyűlésnek, kérje fel a GESZ igazgatóját, hogy 2024. május 1. napjától tegye meg a szükséges intézkedéseket a házi gyermekorvosi praxis további működtetése érdekében.
3. A Bizottság javasolja a Közgyűlésnek, kérje fel a GESZ igazgatóját, hogy Dr. Palatka János házi gyermekorvostól a korábban az Önkormányzattól tulajdonába került és a rendelőben használt felszerelési tárgyakat az 1. pont szerinti megállapodás megszűnésével egyidejűleg térítésmentesen vegye vissza.
4. A Bizottság javasolja a Közgyűlésnek, kérje fel a polgármestert a Háziorvosi Életpálya Modell keretében kiutalt támogatási összeg visszafizetésével kapcsolatos intézkedések megtételére.

**Felelősök:** Dr. Kecskés László, az Egészségügyi Szakmai Bizottság elnöke

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő:** 2023. november 30.